Sigtet for drab Drengen blev ved et retsmøde i mandags, sigtet for drab og fængslet for fire uger. Ikke medlem Bruno Brix fra politiet i Aalborg siger til TV2/Nord: - Det er vores opfattelse, at han har haft et ønske om det, men han har ikke været medlem nogen steder. Drengen har ønsket at komme med i det unge fodboldmiljø, fordi flere af kammeraterne er det. Skarpt afstand Bruno Brix fortsætter: - Det er også vores klare opfattelse, at de forskellige fodboldgrupperinger tager meget skarpt afstand fra overfaldet. Resumé Henrik Bjerremand Kristensen var fredag aften til fest på Aalborg Stadion og tog umiddelbart før midnat natten til lørdag ind til byen med en bekendt. Ud på natten skiltes de ved Jomfru Ane Gade, og politiet mener, at han tog tilbage til stadion for at hente sin cykel. Under overfaldet mistede han sin tegnebog og andre ting, men tegnebogen blev senere fundet i en nærliggende have. En nattevandrer fandt den livløse mand ved sekstiden lørdag morgen. Drengen blev anholdt søndag ved 17-tiden, og midt på aftenen kom så turen til hans kammerat.

Referat:
Den 15-årige som er sigtet for drab på Henrik Bjerremand Kristensen, der blev overfaldet og mishandlet til døde ved Aalborg Stadion lørdag morgen, er ikke medlem af nogen fodboldgruppering. Det har ellers været antydet flere steder i pressen.